kalixlouiis/myanmar-wikipedia-corpus huggingface dataset:
ဤစာအုပ်ကို အနောက်နိုင်ငံများတွင် ဗုဒ္ဓဘာသာအား စတင်လေ့လာရန်အတွက်နှင့် အာရှဘက်တွင် သင်ကြားရန်အတွက် အသုံးပြုကြသည်။
Katsushika Hokusai ကို အဲဒိုခေတ်က ပန်းချီဆရာ စာရေးဆရာတစ်ယောက်အဖြစ်လူသိများခဲ့သည်။
ခရစ်နှစ်1760ခုနစ် အောက်တိုဘာ 31ရက်နေ့တွင်မွေးဖွားခဲ့ပြီး 1849ခုနစ် မေလ10ရက်နေ့တွင်ကွယ်လွန်ခဲ့သည်။
Hokusai ဟာ သစ်သားစာရွက်ပုံနှိပ်ခြင်းတွင် အထူးထင်ရှားသည်။
1831 ခုနှစ်တွင် သူဖန်တီးခဲ့သော Thirty-six Views of Mount Fuji ဟာလည်း ထင်ရှားကျော်ကြားသည်။
Hokusai ဟာ ဖူဂျီတောင်အကြောင်းကို ပျံ့နှံ့စေရန်ရည်ရွယ်ပြီး Thirty-six Views of Mount Fuji နဲ့ The Grate Wave တို့ကိုရေးဆွဲခဲ့တယ်။
အဲ့ဒီရေးဆွဲခဲ့တဲ့ အရာတွေက ဂျပန်တွင်သာမက နိုင်ငံခြားတိုင်းပြည်များထိအောင် ကျော်ကြားခဲ့တယ်။
သမိုင်းပညာရှင် Richard Lane ကတော့ အကျဉ်းချုပ်ပြောရမယ်ဆိုရင်Hokusai ဆိုတဲ့နာမည်နဲ့လုပ်ထားတဲ့ ပုံနှိပ်စာတွေဟာဂျပန်မှာတွင်သာမက နိုင်ငံခြားတိုင်းပြည်တွေမှာပါ အလွန်ကြီးကျယ်ခမ်းနားတဲ့ရှေးဟောင်းပုံနှိပ်စာတွေဖြစ်တယ်လို့ပြောပါတယ်။
သူဟာနိုင်ငံခြားကပညာရှင်တွေကပါအသိအမှတ်ပြုထိုက်သူလို့ဆိုပါတယ်။
Hokusai ရဲ့ငယ်ဘဝနဲ့ အနုပညာစတင်လာပုံ Hokusai ရဲ့ မွေးနေ့နှင့်ပတ်သက်ပြီးသိပ်ပြီးတော့မသေချာလှပါဘူး။
သူ့ရဲ့ငယ်ဘဝနာမည်ကကတော့တိုကီတာရိုဖြစ်ပါတယ်။
သူ့အဖေဟာမှန်ပြုလုပ်သူတစ်ဦးဖြစ်ပီး ကြည့်မှန်များကို ဗိုလ်မှူးကြီးတွေအတွက်ပြုလုပ်ပေးရသူပဲဖြစ်ပါတယ်။
သူ့အဖေဟာ Hokusai ကိုသူ့ရဲ့ကြည့်မှန်လုပ်ခြင်းအတတ်ပညာကို အမွေမဆက်ခံစေခဲ့ပါဘူး။
ဒါကိုကြည့်ခြင်းအားဖြင့် Hokusai ရဲ့အမေဟာကိုယ်လုပ်တော်ဖြစ်နိုင်ခြေများပါတယ်။
Hokusai ဟာပုံရေးဆွဲခြင်းကို အသက်၆နှစ်ကနေစဆွဲပါတယ်သူ့အဖေတိုက်တွန်းမှုမပါပဲစဆွဲခဲ့ပါတယ်။
Hokusai ကိုနာမည်ပေါင်း၃၀ကျော်လောက်ဖြင့်ဂျပန်မှာခေါ်ဝေါ်ခဲ့ကြပါတယ်။
Hokusai ဟာနာမည်တွေကိုလည်းခဏခဏပြောင်းလဲခဲ့ပါတယ် သူရေးဆွဲတဲ့ပုံစံအလိုက်နာမည်တွေကိုပြောင်းခဲ့ပါတယ်။
သူ့အသက်၁၂နှစ်မှာတော့ သူ့အဖေဟာ Hokusaiကို စာကြည့်တိုက်တွင်အလုပ်လုပ်စေခဲ့ပါတယ်။
ထင်ရှားတဲ့တက္ကသိုလ်မှာရှိတဲ့စာကြည့်တိုက်မှာတွင်တော့ ထိုခေတ်က သစ်သားဖြင့်ပြုလုပ်ထားတဲ့ ပုံနှိပ်စာတွေဟာရေပန်းစားခဲ့ပါတယ်။
အသက်၁၄နှစ်မှာတော့ သစ်သားလှီးဖြတ်သူအလုပ်သင်အနေဖြင့် အသက်၁၈နှစ်ထိ ၄နှစ်တိုင်လုပ်ခဲ့ပါတယ်။
သူ ကဆုက၀ စတူဒီယိုကိုဝင်တဲ့အခါ သူ့ဆရာဖြစ်သူက ရွန်းရှောဆိုပြီးနာမည်ပေးခေါ်ဆိုခဲ့ပါတယ်။
အဲ့နောက်ပိုင်းဂျပန်ရိုးရာပြဇာတ်နဲ့သက်ဆိုင်သောအရာများကိုသင်ယူလေ့လာခဲ့ပါတယ်။
ထိုနောက်၁နှစ်အကြာမှာ သူ့နာမည်ကို ပထမဆုံးအကြိမ်ပြောင်းလဲခဲ့ပါတယ်။
သူ့အနေနဲ့စတူဒီယိုမှာ ဂျပန်ရိုးရာပြဇာတ်ဆိုင်ရာရုပ်ပုံတွေကို ရေးဆွဲသူတစ်ယောက်အနေဖြင့်အသက်မွေးခဲ့ပါတယ်။
Hokusai ဟာ ပထမဆုံးဇနီးဖြစ်သူနဲ့သိပ်ကြာကြာမပေါင်းသင်းလိုက်ရပါဘူး။
ပထမဇနီးဖြစ်သူဟာ1790ခုနစ်အစောပိုင်းလောက်မှာပဲဆုံးပါးသွားခဲ့ပြီး1797ခုနစ်တွင်ဒုတိယမြောက်ဇနီးကိုလက်ထပ်ခဲ့ပါတယ်သို့ပေသော်ငြားခဏလောက်ပဲပေါင်းသင်းလိုက်ရပြီးဒုတိယမြောက်ဇနီးပါထပ်မံဆုံးပါးသွားခဲ့ပါတယ်။
သားနှစ်ယောက်သမီးသုံးယောက်ကျန်ခဲ့ပြီး အငယ်ဆုံးသမီးလေးကတော့ ပန်းချီဆရာမဖြစ်လာခဲ့ပါတယ်။
ပျော်ရွှင်ခြင်းအနုပညာ ) သည် ဒလိုင်းလားမားနှင့် ကတ်လာတို့ ရေးသားထားသည့် စာအုပ် ဖြစ်သည်။
အတွေးအခေါ်ပညာရှင်တစ်ဦးဖြစ်သည့် ကတ်လာသည် ဒလိုင်းလားမားအား မေးခွန်းများမေးထားသည်ကို ရေးသားထားသည့် စာအုပ်တစ်အုပ်လည်း ဖြစ်သည်။
Being Different: An Indian Challenge to Western Universalism သည် ၂၀၁၁ ခုနှစ်တွင် ထွက်ရှိခဲ့သည့် Rajiv Malhotra ရေးသားခဲ့သည့် စာအုပ်တစ်အုပ် ဖြစ်သည်။
Rajiv Malhotra သည် အိန္ဒိယ-အမေရိကန် စာရေးဆရာတစ်ဦး ဖြစ်သည်။
'တိဘက်ပြည်မှ လူစိမ်းတစ်ယောက်' () သည် ၂၀ ရာစု လောက်က နီပေါနှင့် တိဘက်ပြည်တွင် အဲခအိခဝဂုချိက သူ၏ ခရီးသွားမှတ်တမ်းကို ရေးသားထားသည့် စာအုပ်တစ်အုပ် ဖြစ်သည်။
ခဝဂုချိသည် ဇင်ဗုဒ္ဓဘာသာရဟန်းတစ်ပါးဖြစပြီး သူသည် ပထမဆုံးအနေနှင့် ၁၈၉၇ ခုနှစ်တွင် နီပေါသို့ ခရီးထွက်ခဲ့သည်။
၁၉၀၀ ပြည့်နှစ်တွင် တိဘက်သို့ ခရီးထွက်ခဲ့သည်။
ဗုဒ္ဓဘာသာကျောင်းတော်များ (ရှင်တိုကျောင်းတော်များ အပါအဝင်) သည် ကျော်ကြားပြီး အရေးကြီးသည့် ဂျပန်နိုင်ငံ၏ ကိုးကွယ်ယုံကြည်မှုဆိုင်ရာ အဆောက်အဦးများ ဖြစ်သည်။
ဂျပန်ဘာသာစကားဖြင့် ကျောင်းတော်ကို တဲရ(寺) ဟု ခေါ်ဆိုသည်။
အချို့သော ခန်ဂျအသံထွက်တွင်မူ “ဂျိ” ဟု ထွက်လေ့ရှိသည်။
ဂျပန်နိုငံရှိကျောင်းတော်များ၏ အမည်များသည် များသောအားဖြင့် “ဒဲရ”၊ “ဂျိ” စသည့်အသံများဖြင့် အဆုံးသတ်လေ့ရှိသည်။
အခြားသော အသံထွက်တစ်ခု ဖြစ်သည့် အင်း (院) ကိုမူ ပုံမှန်အားဖြင့် အရေးပါလေ့မရှိသည့် ကျောင်းများအတွက် အသုံးပြုသည်။
Buddha Is As Buddha Does သည် ၂၀၀၈ ခုနှစ်တွင် ထွက်ရှိခဲ့သည့် Surya Das ရေးသားခဲ့သည့် စာအုပ်တစ်အုပ် ဖြစ်သည်။
ဗုဒ္ဓနှင့် သူ၏ ဓမ္မ သည် ဗုဒ္ဓ၏ ဘဝနှင့် ဗုဒ္ဓဘာသာအကြောင်း ရေးသားထားသည့် ကျမ်းစာတစ်ခု ဖြစ်သည်။
အိန္ဒိယနိုင်ငံ၏ နိုင်ငံရေးသမားနှင့် ပညာရှင် B. R. Ambedkar ၏ နောက်ဆုံးလက်ရာတစ်ခု ဖြစ်သည်။
၁၉၅၆ ခုနှစ်၊ ဒီဇင်ဘာလ ၆ ရက်နေ့တွင် B. R. Ambedkar သည် သေဆုံးခဲ့ပြီး ထို့နောက် ၁၉၅၇ ခုနှစ်တွင် ပထမဆုံးအကြိမ် ထုတ်ဝေခဲ့သည်။
ခရစ်စတိုဖာကွင်း Christopher Queen က စာသားများသည် Navayana ဗုဒ္ဓဘာသာ၏ ကျမ်းစာများမှ ဖြစ်သည်ဟု ဆိုခဲ့သည်။
ဟိန္ဒီရုပ်ရှင်တစ်ခုဖြစ်သည့် A Journey of Samyak Buddha သည် ဤစာအုပ်ကို အခြေခံကာ ရိုက်ကူးထားသည်။
၎င်းကို ၁၉၇၉ ခုနှစ်တွင် Maharashtra အစိုးရပညာရေးဌာနမှ Ambedkar ၏ ပြောစကားများ၊ ရေးသားမှုများအဖြစ် ၁၁ တွဲမြောက်အဖြစ် နောက်တစ်ကြိမ် ပြန်လည်ကာ ထုတ်ဝေခဲ့သည်။
ဤစာအုပ်ကို အင်္ဂလိပ်ဘာသာစကားဖြင့် ရေးသားထားခြင်းဖြစ်ပြီးDr.Babasheb Ambedkar, writings and speeches, volume 11 ဟိန္ဒီ၊ ဂူဂျာရတ်, Gujarati,Telugu, Tamil, Marathi, Malayalam, and Kannada စသည့် ဘာသာစကားများစွာသို့လည်း ဘာသာပြန်ဆိုခြင်း ခံခဲ့ရသည်။
B. R. Ambedkar က ဤစာအုပ်သည် သူ၏ ဗုဒ္ဓဘာသာအား နားလည်မှုအဖြစ် ထွက်ပေါ်လာသည့် စာအုပ်သုံးအုပ်ထဲမှ တစ်ခုဖြစ်သည်ဟု ဆိုခဲ့သည်။
အခြားသော စာအုပ်နှစ်ခုမှာ (i) Buddha and Karl Marx; and (ii) Revolution and Counter-Revolution in Ancient India တို့ ဖြစ်ကြသည်။
ပြုစုခဲ့သည်များ Baumann, Martin (1991). Neo-Buddhistische Konzeptionen in Indien und England: Zum 100. Geburtstag Bhimrao Ramji Ambedkars, 43 (2), pp. 97-116 Fiske, Adele and Christoph Emmrich (2004). The use of Buddhist scriptures in B.R. Ambedkar's The Buddha and His Dhamma. In: Jondhale, Surendra; Beltz, Johannes (eds.). Reconstructing the world: B.R. Ambedkar and Buddhism in India. New Delhi: Oxford University Press ပြင်ပလင့်များ The Buddha And His Dhamma Book Online ကိုးကား Category:ဗုဒ္ဓဘာသာအကြောင်း စာအုပ်များ။
Book of Pages သည် အင်္ဂလိပ်စာရေးစဆရာ ဒေးဗစ်ဝှိုက်လန့် ရေးသားခဲ့ပြီး ၂၀၀၀ ခုနှစ်တွင် ထုတ်ဝေခဲ့သည့် ရုပ်ပြဝတ္ထုတစ်ခု ဖြစ်သည်။
ဂျိရိခိ အမည်ရသည့် ငယ်ရွယ်သည့် ရဟန်းတစ်ပါးသည် တောင်ပေါ်ရှိ ကျောင်းမှ မြို့တော်ကြီးဆီသို့ လာရောက်ပြီး ထူးခြားသည့် Book of Pages ကိ ရှာဖွေသည့် ဇာတ်လမ်းဖြစ်သည်။
၂၀၁၂ ခုနှစ်တွင် ဗြိတိသျှ စာရေးဆရာ Naomi Alderman သည် Book of Pages စာအုပ်ကို အံ့ဩစရာကောင်းသည့် ဗုဒ္ဓဘာသာတရားထိုင်နည်းနှင့် နည်းပညာတစ်ခု ဟု ခေါ်ဆိုခဲ့သည်။
သီရိဖွန် အန်ဖိုင်ဖုန် (, ; ၁၉၆၄ ဒီဇင်ဘာ ၇ မွေးဖွား) သည် ထိုင်းအမျိုးသမီး အဆိုတော် တစ်ဦး ဖြစ်သည်။
အရုနရတနဂိရိ (Aruna Ratanagiri) သည် အင်္ဂလန်နိုင်ငံ၊ Northnumberland တွင်တည်ရှိသည့် ထေရဝါဒတောရကျောင်းတော် ဖြစ်သည်။
ကျောင်းတော်တွင်ရဟန်းများ၊ ကိုရင်များ၊ သီလရှင်များ ရှိကြသည်။
thumb|Bricks of Bao'en Temple Pagoda. ပ​ေါင်အန်းဘုရားကျောင်း (ဖင်းဝူ) သည် တရုတ်နိုင်ငံ၊ အနောက်မြောက် စစ်ချွမ်း စီရင်စုတွင် တည်ရှိသည့် ၁၅ ရာစုခေတ်ကာလ ဗုဒ္ဓကျောင်းတော်တစ်ခု ဖြစ်သည်။
၎င်းကို ဝမ်ရှီးက တည်ဆောက်ခဲ့သည်။
ဗုဒ္ဓဓာတုစေတီ (; ; ဘန်ဒါဘန်ရွှေစေတီတော်ဟုလည်း သိကြသည်) သည် ဘင်္ဂလားဒေ့ရှ်နိုင်ငံ၊ ဘန်ဒါဘန်မြို့တော်၊ ဘာလာဂါတာ (Balaghata) မြို့တွင်တည်ရှိသည့် စေတီတော်တစ်ဆူ ဖြစ်သည်။
ဤကျောင်းတော်သည် ဘင်္ဂလားဒေ့ရှ်နိုင်ငံတွင် ဒုတိယအကြီးဆုံးဖြစ်ပြီး စေတီတော်သည်လည်း ဒုတိယအကြီးဆုံး ဖြစ်သည်။
ဘန်ဒါဘန်ရွှေစေတီတော်သည် ထေရဝါဒဗုဒ္ဓ၏ အယူဝါဒအဆုံးအမဖြင့် တည်ထားကိုးကွယ်သည့် စေတီတော်တစ်ဆူ ဖြစ်သည်။
ဘန်ဒါဘန်မြို့တွင် Marma (မာမ) လူမျိုးစုတည်ရှိပြီး ထိုလူမျိုးစုသည် ထေရဝါဒဗုဒ္ဓဘာသာကို ကိုးကွယ်ကြသူများ ဖြစ်ကြသည်။
စေတီတော်ကို ၂၀၀၀ ခုနှစ်တွင် တည်ထားကိုးကွယ်ခဲ့ပြီး ရခိုင်စေတီများပုံစံအတိုင်း တည်ထားကိုးကွယ်ထားသည်။
ရုပ်ပုံများ ကိုးကား Category:ဘင်္ဂလားဒေ့ရှ်နိုင်ငံရှိ ဗုဒ္ဓဘာသာ ဘုရားကျောင်းများ။
ဗုဒ္ဓရာမကျောင်းတော် (Buddharama T emple) သည် လက်တလောတွင် တည်ဆောက်လျက်ရှိသည့် ဆွီဒင်နိုင်ငံ၊ Fredrika အနီးတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်ကို ဥရောပတွင် အကြီးဆုံးဗုဒ္ဓဘာသာကျောင်းတော်တစ်ခု ဖြစ်အောင် စီစဉ်ထားသည်။
ထိုင်းနိုင်ငံအစိုးရ၏ ထောက်ပံ့မှုဖြင့် အဓိက တည်ဆောက်ထားသည်။
ဤကျောင်း၏ ပုံစံသည် ထိုင်းကျောင်းတော်များ၏ ပုံစံဖြစ်သည်။
Buddhist Congregation Dharmaling သည် ဗုဒ္ဓဘာသာအဖွဲ့အစည်းတစ်ခု ဖြစ်သည်။
ဤအဖွဲ့အစည်း၏ အဓိကရုံးချုပ်သည် ဆလိုဗေးနီးဗားအစိုးရထံတွင် မှတ်ပုံတင်ထားသည်။
http://www.uvs.gov.si/en/religious_communities (n°33 on the list) နောက်ခံသမိုင်း ဤအဖွဲအစည်းသည် လက်ရှိအချိန်တွင် ဟန်ဂေရီနှင့် ဆလိုဗီးနီးယားတွင် တရားဝင်မှတ်ပုံတင်ထားသည့် ဘာသာရေးအဖွဲ့တစ်ခုအဖြစ် တည်ရှိသည်။
ထို့ပြင် ဩစတြေးလျနှင့် ရုရှားတွင်လည်း အကျိုးအမြတ်မယူသည့် အဖွဲ့အစည်းအဖြစ် ဆောင်ရွက်လျက်ရှိသည်။
ခေါင်းလောင်းကြီးကျောင်းတော် (Big Bell Temple, သကျုံးဘုရားကျ​ောင်းဟုလည်းခေါ်သည်) သည် တရုတ်နိုင်ငံ၊ ဘေကျင်းမြို့၊ မြောက်ဘက် အမှတ် (၃) လမ်းတွင် တည်ရှိသည့် ဗုဒ္ဓကျောင်းတော်တစ်ခု ဖြစ်သည်။
ကျောင်းတော်ကို ၁၇၃၃ ခုနှစ်တွင် တည်ဆောက်ပြီးစီးခဲ့သည်။
ကျောင်းတော်၏ အမည်သည် “Yongle” ခေါင်းလောင်းကြီး ဟူသည့် အမည်မှာ ဖြစ်လာခဲ့သည်။
ရုပ်ပုံများ ကိုးကား Category:တရုတ်နိုင်ငံရှိ ဗုဒ္ဓဘာသာ ဘုရားကျောင်းများ။
ဗောဓိဉာဏကျောင်းတော် (Bodhinyana Monastery) သည် ဩစတြေးလျနိုင်ငံ၊ Perth ၏ အရှေ့တောင်ဘက်သို့ မိနစ်ခြောက်ဆယ်ခန့် ကားမောင်းသွားပါက တည်ရှိသည့် ဆာပန်တိုင်း (Serpentine) ရှိ ထိုင်းတောရကျောင်းတော်တစ်ခု ဖြစ်သည်။
သမိုင်း ကျောင်းတော်သည် ၁၉၈၀ ခုနှစ်တွင် ဆောက်လုပ်ပြီးစီးခဲ့သည်။
220px|ဖျက်ဆီးမခံရမီက တွေ့ရသော ပိုက်စစ်ကိုး အံစာတုံး ပုထိုးတော် ပိုက်စစ်ကိုး အံစာတုံး ပုထိုးတော် (; ) သည် တရုတ်နိုင်ငံ၊ နင်ရှား အရပ် ဟဲလန် ပြည်နယ်တွင် တည်ရှိသည့် အုတ်ဘုရားဖြစ်သည်။
ဤဘုရားကို Western Xia ကာလ (၁၀၃၈ - ၁၂၂၇) တွင် တည်ထားကိုးကွယ်ခဲ့သည်။
၎င်းသည် ယင်ချွမ်း ၏ အနောက်မြောက်ဘက် ဟဲလန် တောင်တန်းများ၏ အရှေ့ဘက်ဘေးရှိ ပိုက်စစ်ကိုး လွင်ပြင်၏ ၁၀ ကီလိုမီတာအကွာ သီးခြားနေရာတစ်ခုအဖြစ် တည်ရှိလျက် ရှိသည်။
သို့သော် Western Xia ကာလ၏ အရေးပါသည့် ဗုဒ္ဓဘာဘသာကျောင်းတော်တစ်ခုအဖြစ် လေ့လာနိုင်သည်။
ဘုရားသည် ၁၉၉၀ ခုနှစ်တွင် တရားမဝင် ဖျက်ဆီးခြင်း ခံခဲ့ရသည်။
Benalmádena Stupa, 2003 ခုနှစ် Benalmádena Stupa, 2013 Benalmádena Stupa သည် စပိန်နိုင်ငံတောင်ပိုင်း Andalusian ပြည်နယ် Benalmádena, Málaga တွင် တည်ရှိသည့် စေတီတော်တစ်ဆူ ဖြစ်သည်။
အမြင့်မှာ ၃၃ မီတာ (၁၀၈ ပေ) မြင့်ပြီး ဥရောပတွင် အမြင့်ဆုံးသော စေတီတော် ဖြစ်သည်။
စေတီတော်ကို ၂၀၀၃ ခုနှစ်၊ အောက်တိုဘာလ ၅ ရက်နေ့တွင် စတင်တည်ဆောက်ခဲ့သည်။
ပေါင်းကော် ဘုရားကျောင်း (Chinese: 保国寺; pinyin: Bǎoguósì) သည် ကျန်းပေတွင် တည်ရှိသည့် မဟာယာနဗုဒ္ဓဘာသာကျောင်းတော်တစ်ခု ဖြစ်သည်။
တရုတ်နိုင်ငံ၊ Zejiang စီရင်စု၊ Ningbo ၏ မြောက်ဘက် ၁၅ ကီလိုမီတာ (၉.၃ မိုင်) အကွာတွင် တည်ရှိသည်။
ဤကျောင်းတော်သည် တရုတ်နိုင်ငံတွင် ကျန်ရှိလျက်ရှိသည့် သစ်သားဖြင့်ပြုလုပ်ထားသည့် အဆောက်အဦးများထဲတွင် ဒုတိယမြောက် သက်တမ်းအရှည်ဆုံးတစ်ခု ဖြစ်သည်။
ဤကျောင်းတော်၏ အဓိကအဆောင် (အခန်း) သည် ၁၀၁၃ အေဒီ (မြောက်ပိုင်းဆုန် မင်းဆက်) ကာလအတွင်းက တည်ဆောက်ခဲ့သည်။
ဘယွန် (အင်္ဂလိပ်: Bayon၊ ခမာ: ប្រាសាទបាយ័ន၊ Prasat Bayon) သည် ကမ္ဘောဒီးယားနိုင်ငံရှိ ခမာကျောင်းတော်တစ်ခု ဖြစ်သည်။
၁၂ ရာစုနှောင်းပိုင်း ၁၃ ရာစုအစောပိုင်းတွင် တည်ဆောက်ခဲ့သည်။
Higham, C., 2001, The Civilization of Angkor, London: Weidenfeld & Nicolson, , p.121Higham, C., 2014, Early Mainland Southeast Asia, Bangkok: River Books Co., Ltd., pp.378-382 ရုပ်ပုံများ ကိုးကား Category:ကမ္ဘောဒီးယားနိုင်ငံမှ စေတီပုထိုးနှင့် ဘုရားကျောင်းများ။
မတူပီခရိုင် () သည် ချင်းပြည်နယ်တွင် ပါဝင်သောခရိုင်ဖြစ်သည်။
ခရိုင်ရုံးစိုက်ရာမြို့မှာ မတူပီမြို့ဖြစ်သည်။
ပါဝင်သောမြို့နယ်များ thumb|မတူပီခရိုင်မြို့နယ်များ မတူပီခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
မတူပီမြို့နယ် မတူပီမြို့ ရေဇွာမြို့ လိုင်လင်းပီမြို့ ပလက်ဝမြို့နယ်သည် ၂၀၂၂ခုနှစ် ဧပြီလတွင် ပလက်ဝခရိုင်အဖြစ် အဆင့်တိုးသွားခဲ့သည်။
သမိုင်းကြောင်း ယခင်က မင်းတပ်ခရိုင်တွင် မင်းတပ်မြို့နယ်၊ ကန်ပက်လက်မြို့နယ်၊ မတူပီမြို့နယ်နှင့် ပလက်ဝမြို့နယ်တို့ဖြင့် ဖွဲ့စည်းထားသည်။
ပြည်သူ့လွှတ်​တော် ပထမအကြိမ် လွှတ်တော်သက်တမ်းအတွင်း ပလက်ဝမြို့နယ် ပြည်သူ့လွှတ်တော်ကိုယ်စားလှယ်မှ ပလက်ဝမြို့နယ်အား ခရိုင်အဆင့်တိုးမြှင့်ရန် အစီအစဉ်ရှိမရှိ မေးမြန်းခဲ့သည်။
ထို့​ကြောင့် ချင်းပြည်နယ်တွင် ခရိုင် (၄)ခုအထိ ရှိလာခဲ့သည်။
သို့သော် တစ်နှစ်အကြာ ၂၀၁၈ ခုနှစ်အထိ မြေနေရာအခက်အခဲကြောင့် ခရိုင်အဆင့်ရုံးနှင့်ဝန်ထမ်းများ ခန့်အပ်ထားနိုင်ခြင်းမရှိသေးဘဲ မြို့နယ်ရုံးများတွင်သာ ယာယီဖွင့်လှစ်ထားခဲ့ရသည်။
၂၀၂၂ခုနှစ် ဧပြီလ (၃၀) ရက်​​နေ့တွင် တစ်နိုင်ငံလုံး အတိုင်းအတာဖြင့် ခရိုင်များ တိုးချဲ့ဖွဲ့စည်းရာ မတူပီခရိုင်မှ ပလက်ဝမြို့နယ်ကို ခရိုင်အဆင့် တိုးမြှင့်ပြီး ပလက်ဝခရိုင် ဟု ဖွဲ့စည်းခဲ့သည်။
ပထဝီဝင်အနေအထား နယ်နိမိတ် မြောက်ဘက်တွင် ဟားခါးခရိုင်နှင့် အိန္ဒိယနိုင်ငံမှ မီဇိုရမ်ပြည်နယ်၊ အရှေ့ဘက်တွင် မကွေးတိုင်းမှ ဂန့်ဂေါခရိုင်၊ တောင်ဘက်တွင် ရခိုင်ပြည်နယ်မှ မောင်တောခရိုင်နှင့် မြောက်ဦးခရိုင်၊ အနောက်ဘက်တွင် ဘင်္ဂလားဒေ့ရှ်နိုင်ငံမှ စစ်တကောင်းဒေသတို့ တည်ရှိသည်။
မြေမျက်နှာသွင်ပြင် မတူပီနယ်တွင် မြင့်မားသောတောင်တန်းများတည်ရှိကာ အမြင့်ဆုံးတောင်မှာ (၈၉၆၁)ပေရှိ လုံထိန်းတောင်ဖြစ်သည်။
ပလက်ဝနယ်အတွင်းတွင် တောင်ကုန်း၊ တောင်စွယ်များ တည်ရှိကာ မတ်စောက်ပြီး အောက်ခြေတွင် မြေပြန့်လွင်ပြင်ငယ်များရှိသည်။
ကီမိုတောင်၊ ကားတောင်တို့မှာ ထင်ရှားကာ ပျှမ်းမျှအမြင့်ပေ ၃၇၀၀ရှိသည်။
ရေဆင်း ခရိုင်အတွင်း မြစ်ချောင်းများ ပေါများပြီး လေးမြို့မြစ်နှင့် ကုလားတန်မြစ် (ကစ္ဆပနဒီမြစ်)တို့မှာ ထင်ရှားသည်။
ပီချောင်း၊ ကုလက်ချောင်း၊ ရှင်းလက်ချောင်း၊ မီးချောင်း၊ ပလက်ချောင်း၊ ရူးချောင်းများလည်း တည်ရှိသည်။
ကုလားတန်မြစ်မှာ ဟားခါးမြို့အနီး မြစ်ဖျားခံ၍ သီးမြစ်၊ ဘွေနူးမြစ် စသည့်အမည်များဖြင့် စီးဆင်းခဲ့ကာ အိန္ဒိယနိုင်ငံတွင် သီးပီးမြစ်အမည်ဖြင့် စီးဆင်းသည်။
ထို့နောက် မြန်မာပြည်အတွင်း ပြန်လည်စီးဆင်းပြီး ရခိုင်ပြည်နယ်မှနေ၍ ဘင်္ဂလားပင်လယ်အော်အတွင်း စီးဝင်းသည်။
လူဦးရေ ၂၀၁၄သန်းခေါင်စာရင်းကောက်ယူချိန်တွင် မတူပီခရိုင်ကို ဖွဲ့စည်းထားခြင်းမရှိသေးဘဲ မင်းတပ်ခရိုင်လက်အောက်တွင်သာ ရေတွက်ထားသည်။
လက်ရှိမတူပီခရိုင်တွင်ပါဝင်သည့် မတူပီမြို့နယ်နှင့် ပလက်ဝမြို့နယ်များ (ထိုစဉ်ကမြို့နယ်ခွဲများအပါအဝင်) ၏၂၀၁၄ခုနှစ် လူဦးရေမှာ (၁၄၈,၄၀၄)ဦး ဖြစ်သည်။
ပလက်ဝမြို့နယ်သည် မတူပီမြို့နယ်ထက် လူနေပိုထူထပ်သည်။
အထွေထွေအုပ်ချုပ်ရေးဦးစီးဌာန၏ နှစ်စဉ်အစီရင်ခံစာများအရ ၂၀၁၉ခုနှစ်တွင် မတူပီမြို့နယ်တွင် ၆၂,၉၆၂ဦး၊ ပလက်ဝမြို့နယ်တွင် ၁၀၈,၇၂၈ဦးရှိရာ မတူပီခရိုင်၏ ခန့်မှန်းလူဦးရေမှာ (၁၇၁,၆၉၀)ဦးဖြစ်သည်။
ချင်းလူမျိုးများအများဆုံးနေထိုင်ပြီး ခရစ်ယာန်ဘာသာ အများဆုံးကိုးကွယ်ကြသည်။
ပလက်ဝနယ်ဘက်တွင် ရခိုင်လူမျိုးများပါ နေထိုင်ကြပြီး ဗုဒ္ဓဘာသာကို ဒုတိယအများဆုံး ကိုးကွယ်ကြသည်။
စီးပွားရေး မတူပီခရိုင်သည် ချင်းပြည်နယ်အတွင်း စီးပွားရေးနှေးကွေးသော ခရိုင်ဖြစ်သည်။
ခရိုင်နေလူထုသည် စိုက်ပျိုးရေးနှင့် ဝန်ဆောင်မှုလုပ်ငန်းများ လုပ်ကိုင်ကြသည်။
နှမ်း၊ မြေပဲ၊ ချင်း၊ ဝဥနှင့် ဂမုန်းတို့ကို ရခိုင်ပြည်နယ်မှနေ၍ မန္တလေးတိုင်းဒေသကြီးသို့ တင်သွင်းကြသည်။
ပို့ဆောင်ဆက်သွယ်ရေး ချင်းပြည်နယ်သည် တောင်ကုန်း၊ တောင်တန်း ထူထပ်များပြားသဖြင့် လမ်းပန်းဆက်သွယ်ရေး ခက်ခဲခဲ့သည်။
ယခုအခါတွင် လမ်းပန်းဆက်သွယ်ရေးများ တိုးတက်လာသော်လည်း ခက်ခဲနေဆဲဖြစ်သည်။
မတူပီခရိုင်တွင် မတူပီမြို့နယ်မှ ချင်းပြည်နယ်ရှိ အခြားမြို့များနှင့် မကွေးတိုင်းရှိမြို့များသို့ မော်တော်ကားလမ်းဖြင့် ဆက်သွယ်သွားလာနိုင်သော်လည်း ခရိုင်အတွင်းရှိ ပလက်ဝမြို့နယ်နှင့် ဆက်သွယ်ရန် ခက်ခဲသည်။
ပလက်ဝမြို့နယ်သည် ရခိုင်ပြည်နယ်မြောက်ပိုင်းသို့ မော်တော်ကားလမ်းရှိကာ ထိုလမ်းသည် မြို့နယ်အတွင်းရှိ ပလက်ဝ၊ ဆမီး၊ လိုင်လင်းပီမြို့များသို့ တစ်ဆက်တည်းသွားလာနိုင်သည်။
လိုင်လင်းပီမြို့မှ မတူပီမြို့နယ်ရှိ ရေဇွာမြို့သို့ မြို့နယ်ချင်းဆက်လမ်းရှိသော်လည်း လမ်းခရီးခက်ခဲသည်။
၂၀၁၈ခုနှစ်တွင် လိုင်လင်းပီမြို့၌ ဒေါက်တာဆာဆာဦးဆောင်သော Health and Hope အဖွဲ့က နိုင်ငံတကာအကူအညီဖြင့် လေယာဉ်ကွင်းငယ် တည်ဆောက်ခဲ့သည်။
ထိုလေယာဉ်ကွင်းသည် မြန်မာနိုင်ငံ၏ ပထမဆုံးသော ပုဂ္ဂလိက လေယာဉ်ကွင်း ဖြစ်လာခဲ့သည်။
ပညာရေး ၂၀၁၄သန်းခေါင်စာရင်းအရ အသက်(၁၅)နှစ်နှင့်အထက် စာတတ်မြောက်သူ ၇၀ရာခိုင်နှုန်းကျော်ရှိသည်။
ပလက်ဝဒေသရှိ ကလေးငယ်များသည် နိုင်ငံရေးနှင့် လမ်းပန်းဆက်သွယ်ရေး အခြေအနေများကြောင့် ပညာသင်ကြားခွင့်များ ဆုံးရှုံးခြင်း၊ ခက်ခဲခြင်းများ ဖြစ်ပေါ်လေ့ရှိသည်။
ကျန်းမာရေး မတူပီမြို့နယ်တွင် ကုတင်(၅၀)ဆံ့ မြို့နယ်ဆေးရုံ၊ (၁၆)ကုတင်ဆံ့ တိုက်နယ်ဆေးရုံ (၃)ရုံ၊ ပလက်ဝမြို့နယ်တွင် ကုတင်(၅၀)ဆံ့ မြို့နယ်ဆေးရုံ၊ (၁၆)ကုတင်ဆံ့ တိုက်နယ်ဆေးရုံ (၂)ရုံ တည်ရှိသည်။
ပလက်ဝနယ်တွင် နေထိုင်သူများသည် လမ်းပန်းဆက်သွယ်ရေး ခက်ခဲသဖြင့် ကလေးငယ်များ ဝမ်းရေဂါဖြင့် သေဆုံးခြင်း၊ အမျိုးသမီးများ မီးဖွားချိန်သေဆုံးခြင်းများ ရှိတတ်သည်။
လိုင်လင်းပီမြို့တွင် ယခင်က အိန္ဒိယနိုင်ငံဘက်သို့သွား၍ ကျန်းမာရေးစောင့်ရှောက်မှုခံယူရသည် များလည်း ရှိခဲ့သည်။
လိုင်လင်းပီမြို့ရှိ ​လေယာဉ်ကွင်းကို အသုံးပြုလာနိုင်ပါက ကျန်းမာ​ရေး​စောင့်​ရှောက်မှု မြင့်တက်လာနိုင်သည်။
လီဇီချီ ( ၁၉၉၀ ဇူလိုင် ၆ ဖွား) သည် တရုတ်လူမျိုး အစားအသောက်ဘလော့ဂါ ဖြစ်သည်။
နေထိုင်သည့် ဆီချွမ်းနယ်၊ မင်းယန်မြို့ တောပိုင်းရှိ အစားအသောက်ကုန်ကြမ်းများကို သုံးကာ တရုတ် ရိုးရာနည်း၊ ရိုးရာကိရိယာတို့ဖြင့် ချက်ပြုတ်ပြလေ့ ရှိသည်။
တရုတ်ရိုးရာ လက်လုပ်ပစ္စည်းများကိုလည်း ပြသည်။
လူသဘောကျသည့် အချက်မှာ ရိုးရာဝတ်စုံကိုသာ ဝတ်လေ့ရှိခြင်း ဖြစ်သည်။
揭秘2017最火網紅「古風美食第一人」李子柒 ၂၀၁၉ ခုတွင် သူ၏ ယူကျူ့ချန်နယ်တွင် စာရင်းဝင်သူပေါင်း ၅ သန်းကျော် ရှိသည်။
စိနဝေဘို (新浪 微博) တွင် နောက်လိုက် ၁၆ သန်း ရှိသည်။
ငယ်ဘဝ ၁၉၉၀ ခု၊ ဇူလိုင်လ ၆ ရက်တွင် မွေးသည်။
ငယ်စဉ်ကပင် မိဘများ လမ်းခွဲရာ ဖခင်နှင့် ပါလာသည်။
ထို့နောက် ဖခင် တိမ်းပါးရာ ဘိုးဘွားများနှင့် တရုတ်ပြည်အနောက်တောင်ပိုင်း ဆီချွမ်းနယ်၊ မင်းယန်မြို့အနီး၌ နေသည်။
သူ၏ အချက်အပြုတ်ပညာမှ စားဖိုမှူးဖြစ်သူ အဘိုးထံမှ ရခဲ့ခြင်း ဖြစ်သည်။
အလယ်တန်းအောင်ပြီးနောက် ကျောင်းထွက်ကာ အလုပ်မျိုးစုံ လုပ်သည်။
၂၀၁၂ ခုတွင် အဘွား ဆုံးသည်။
ဘလော့ဂါခရီး ထောင်ဘောင် (淘宝网) တွင် ဈေးစရောင်းသည်။
၂၀၁၅ ခုတွင် တရုတ်ပြည်၌ ဇာတ်လမ်းတိုများ ခေတ်စားသည်။
သူ၏မောင်မှာ ဂီတာတီးကာ သီချင်းဆို၍ မေပိုင် ((Meipai | 梅派)) ၌ နာမည်ကြီးနေသည်။
မေပိုင် တွင် စတင် ဇာတ်လမ်းတိုများ တင်သည်။
မတီးမကတတ်သော ဇီချီက သူတတ်သည့် အချက်အပြုတ်နှင့် လမ်းသစ်ထွင်သည်။
ကနဦးရည်ရွယ်ချက်မှာ သူ့ထောင်ဘောင်တွင် ဈေးလာဝယ်စေရန် ဖြစ်သည်။
ရာသီစာ (四季更替，适时而食) ဇာတ်လမ်းတိုတွဲကို စရန် ပြင်သည်။
နာမည်မှာ ရိုးလွန်းသည်ဟု မိတ်ဆွေတဦးက ပြော၍ ရှေးအရသာ ရနံ့အစာ (古香古食) ဟု ပြောင်းသည်။
ဤဇာတ်လမ်းတွဲမှာလည်း လူသိများသည် မဟုတ်။
၂၀၁၆ ခု၊ ဧပြီလတွင် ဝေဘို စသုံးသည်။
စက်တင်ဘာ၌ ဝေဘိုကုမ္ပဏီက လူစိတ်ဝင်စားနိုင်သော ဇာတ်လမ်းတိုထုတ်လုပ်သူများကို ထောက်ပံ့ရန် စီစဉ်ရာ ကျေးတောသူ ဇီချီက ကံထူးရှင်စာရင်း၌ ပါသည်။
ပုံမှန်အားဖြင့် ထမင်းကျွေးနေသည့် ပျိုးနုတ်၊ ကောက်စိုက်၊ ဝက်စာကျွေးအလုပ်ကို လုပ်ရသည်ဖြစ်၍ ဇာတ်လမ်းအား ပုံမှန်မတင်နိုင်ပေ။
ဝေဘို၏ ထောက်ပံ့ငွေဖြင့် ၂၀၁၇ ခု၊ မေလတွင် လက်ထောက်တဦး၊ အချိန်ပိုင်း ဓာတ်ပုံဆရာတဦး ငှားပြီး လီ ဇီချီ ကုမ္ပဏီကို လည်ပတ်သည်။
ထိုသို့ဖြင့် တလလျှင် ဇာတ်လမ်းတို ၂ ခုခန့် ပုံမှန် တင်နိုင်လာသည်။
အကူအဖြစ် လက်ထောက်ငှားသော်လည်း အခမဲ့ကူသည့် ရွာသူကြီး၊ အမျိုး၊ အိမ်နီးချင်း များစွာရှိကြောင်း ပြောဖူးသည်။
ညကလပ်၌ ခွေပွတ်သမား (DJ) အဖြစ် အလုပ်လုပ်ဖူးရာ ဂီတစီမံ ရောစပ်ပုံကို အတန်အသင့် နားလည်၍ နောက်ခံတေး ထည့်သွင်းရာတွင် များစွာ အဆင်ပြေသည်။
၂၀၁၇ နှစ်ကုန်ပိုင်းမှာ ဇီချီ၏ အာရုဏ်ဦးဖြစ်လာသည်။
၂၀၁၈ ခု၊ နှစ်ကုန်ပိုင်းတွင် ဘဝခဏတာ ကို၎င်း၊ ၂၀၁၉ ခု၊ ဖေဖော်ဝါရီတွင် နွေဦးစားဖိုဆောင် ကို၎င်း မိတ်ဆက်ခဲ့သည်။
ပြင်ပလင့်များ ဝေဘိုရှိ ဇီချီ ကိုးကား Category:တရုတ် လူမျိုးများ။
ကျုံးထျန်ဘုရားကျောင်း()သည် ဩစတြးလျနိုင်ငံရှိ ဇင်ဗုဒ္ဓဘာသာကျောင်းတော်ဖြစ်သည်။
ကျောင်းတော်တည်ဆောက်မှုကို ၁၉၉၁ခုနှစ်တွင် စတင်ခဲ့သည်။
ချင်းလင်းမယ်သီလရှင်ကျောင်းတော် (; ) သည် ဟောင်ကောင်၊ ကောင်လုံး ၊ စိန်တောင်ကုန်း (Diamond Hill) တွင် တည်ရှိသည့် ကြီးမားသည့် ဗုဒ္ဓဘာသာကျောင်းတော်တစ်ခု ဖြစ်သည်။
၎င်းကို ၁၉၃၄ ခုနှစ်တွင် စတင်တည်ထောင်ခဲ့ပြီး ၁၉၉၀ ခုနှစ်တွင် ပြန်လည်ပြုပြင်တည်ဆောက်ခဲ့သည်။
ကျောင်းတော်၏ အခန်းများတွင် စကြာမုနိဗုဒ္ဓရုပ်ပွားတော်များ တည်ရှိသည်။
ဤရုပ်ပွားတော်များကို ရွှေ၊ မြေစေး၊ သစ်သား၊ ကျောက်တုံး စသည်တို့ဖြင့် ပြုလုပ်ထားသည်။
border|center|250px နိုင်ငံတော်အထိမ်းအမှတ်တံဆိပ်နည်းဥပဒေများသည် ၂၀၁၀ခုနှစ် ​အောက်တိုဘာလ၂၁ရက်​နေ့က နိုင်ငံ​တော်​အေးချမ်းသာယာ​ရေးနှင့် ဖွံ့ဖြိုး​ရေး​ကောင်စီ အတွင်း​ရေးမှူး(၁) သီဟသူရတင်​အောင်မြင့်ဦးမှ လက်မှတ်​ရေးထိုး ထုတ်ပြန်လိုက်​သော နည်းဥပ​​ဒေများဖြစ်သည်။
ဥက္ကဋ္ဌ ဗိုလ်ချုပ်မှူးကြီးသန်းရွှေ လက်မှတ်​ရေးထိုးကာ ပြဋ္ဌာန်းလိုက်​သော နိုင်ငံ​တော်အထိမ်းအမှတ်တံဆိပ်ဥပ​ဒေနှင့်အတူ ထုတ်ပြန်ထားခြင်းဖြစ်သည်။
နိုင်ငံ​တော်အထိမ်းအမှတ်တံဆိပ်ကို အသုံးပြုခြင်းနှင့် စပ်လျဉ်း၍ နည်းလမ်းတကျဖြစ်​စေရန် နိုင်ငံ​တော်အထိမ်းအမှတ်တံဆိပ်ဥပ​​​ဒေပါ လုပ်ပိုင်ခွင့်နှင့်အညီ ထုတ်ပြန်ထား​​သော နည်းဥပ​ဒေများဖြစ်သည်။
အခန်း (၁) အမည်နှင့် အဓိပ္ပာယ် ဖော်ပြချက် ၁။
ဤနည်းဥပ​ဒေများကို နိုင်ငံတော်အထိမ်းအမှတ်တံဆိပ်နည်းဥပဒေများဟု ​ခေါ်တွင်​​စေရမည်။
ဤနည်းပ​ဒေများတွင် ပါရှိ​သော စကားရပ်များသည် နိုင်ငံ​တော်အထိမ်းအမှတ်တံဆိပ်ဥပ​ဒေတွင် ပါရှိသည့်အတိုင်း အဓိပ္ပာယ် သက်​ရောက်​စေရမည်။
အခန်း (၂) နိုင်ငံ​တော်အထိမ်းအမှတ်တံတိပ်ကို အသုံးပြုခြင်းဆိုင်ရာ သတ်မှတ်ချက်များ ၃။
နိုင်ငံ​​တော်အထိမ်းအမှတ်တံဆိပ်ကို- (က) နိုင်ငံ​တော်သမ္မတရုံးအ​ဆောက်အအုံ၌ တပ်ဆင်အသုံးပြုနိုင်သည်။
(ခ) နိုင်ငံ​တော်သမ္မတ စီးနင်းလိုက်ပါလာ​သော ယာဉ်များ၌ အသုံးပြုနိုင်သည်။
(ဂ) ပြည်​ထောင်စုလွှတ်​တော်၊ ပြည်သူ့လွှတ်​တော်နှင့် အမျိုးသားလွှတ်​တော်အ​ဆောက်အအုံများ၊ပြည်​ထောင်စုအဆင့်အဖွဲ့အစည်း၏ရုံးများ၊တိုင်း​ဒေသကြီး သို့မဟုတ် ပြည်နယ်လွှတ်​တော်အ​ဆောက်အအုံများတိုင်း​ဒေသကြီး သို့မဟုတ် ပြည်နယ်အဆင့် အဖွဲ့အစည်း၏ရုံးများ၊​နေပြည်​တော်​ကောင်စီရုံး၊ ကိုယ်ပိုင်အုပ်ချုပ်ခွင့်ရတိုင်း သို့မဟုတ် ကိုယ်ပိုင်အုပ်ချုပ်ခွင့်ရ​ဒေသဦးစီးအဖွဲ့ရုံးများတွင် တပ်ဆင်အသုံးပြုနိုင်သည်။
(ဃ) ဝန်ကြီးဌာနအသီးသီးနှင့် ယင်း၏လက်​အောက်ရှိ ဝန်ထမ်းရုံးအဆင့်ဆင့်တွင်လည်း​ကောင်း၊တရားရုံးအဆင့်ဆင့်တွင်လည်း​ကောင်း၊ပြည်​ထောင်စုအစိုးရအဖွဲ့မှ တပ်ဆင်ရန်ခွင့်ပြုထား​သော ဌာန၊အဖွဲ့အစည်းများ၏ ရုံးများတွင်လည်း​ကောင်း တပ်ဆင်အသုံးပြုနိုင်သည်။
(င) ပြည်​ထောင်စုသမ္မတမြန်မာနိုင်ငံ၏ သံရုံးများ၊ အမြဲတမ်းကိုယ်စားလှယ်ရုံးများနှင့် အဆင့်ဆင့်​သော ​ကောင်စစ်ဝန်ရုံးများတွင် တပ်ဆင်အသုံးပြုနိုင်သည်။
(စ) နိုင်ငံ​တော်ဧည့်ခံအခမ်းအနားများနှင့် နိုင်ငံ​တော်ကို ကိုယ်စားပြု​​သောပုဂ္ဂိုလ်များက ပြုလုပ်​သောအခမ်းအနားများတွင် အသုံးပြု​သော ပစ္စည်းများတွင် ရိုက်နှိပ်၍ အသုံးပြုနိုင်သည်။
(ဆ) နိုင်ငံ​တော်ထုတ်​​ငွေစက္ကူနှင့် တံဆိပ်​ခေါင်းများတွင် ရိုက်နှိပ်၍အသုံးပြုနိုင်သည်။
(ဇ) နိုင်ငံ​တော်သမ္မတကခွင့်ပြု​ထားသော အဖွဲ့အစည်းများနှင့် ကာကွယ်​ရေးဝန်ကြီးဌာန၏ ကွပ်ကဲမှုလက်​အောက်ရှိ လက်နက်ကိုင်တပ်ဖွဲ့ဝင်များ၏ ဝန်ထမ်းအဆင့်အတန်းနှင့် စပ်လျဉ်း၍လည်း​ကောင်း၊ယင်းဝန်ထမ်းများ၏ ဝတ်စားဆင်ယင်မှုနှင့် စပ်လျဉ်း၍လည်း​ကောင်း အသုံးပြုနိုင်သည်။
(ဈ) ပြည်​ထောင်စုလွှတ်​တော်၊ ပြည်သူ့လွှတ်​တော်၊အမျိုးသားလွှတ်​တော်၊တိုင်း​ဒေသကြီး သို့မဟုတ် ပြည်နယ်လွှတ်​တော်၊ပြည်​ထောင်စုအဆင့်အဖွဲ့အစည်းများ၊တိုင်း​ဒေသကြီး သို့မဟုတ် ပြည်နယ်အဆင့် အဖွဲ့အစည်းများ၊​နေပြည်​တော်​ကောင်စီ၊ ကိုယ်ပိုင်အုပ်ချုပ်ခွင့်ရတိုင်း သို့မဟုတ် ကိုယ်ပိုင်အုပ်ချုပ်ခွင့်ရ​ဒေသဦးစီးအဖွဲ့များနှင့် ပြည်​ထောင်စုအစိုးရမှခွင့်ပြုထား​သော ဌာန၊အဖွဲ့အစည်းများ၏ ရုံးသုံးစာရွက်စာတမ်းများ​ပေါ်တွင် ရိုက်နှိပ်အသုံးပြုနိုင်သည်။
(ည) နိုင်ငံ​တော်အစည်းအ​ဝေးများနှင့် အခမ်းအနားများတွင် အသုံးပြုနိုင်သည်။
အခန်း (၃) အ​ထွေ​ထွေ နိုင်ငံ​တော်အထိမ်းအမှတ်တံဆိပ်နည်းဥပ​ဒေများ (၁၉၇၄ခုနှစ် ပြည်သူ့လွှတ်​တော်နည်းဥပ​ဒေများ အမှတ်၂)ကို ဤနည်းဥပ​ဒေဖြင့် ရုပ်သိမ်းလိုက်သည်။
(ပုံ) သီဟသူရတင်​အောင်မြင့်ဦး အတွင်း​ရေးမှူး (၁)နိုင်ငံ​တော်​အေးချမ်းသာယာ​ရေးနင့်ဖွံ့ဖြိုး​ရေး​ကောင်စီ ကိုးကား Category:မြန်မာနိုင်ငံ၏ ဥပဒေများ။
ချိသရက်ဗုဒ္ဓဘာသာကျောင်းတော် (Chithurst Buddhist Monastery) သည် အင်္ဂလန်နိုင်ငံ၊ အနောက် Sussex ရှိ ထိုင်းတောရတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်ကို ၁၉၇၉ ခုနှစ်တွင် စတင်တည်ထောင်ခဲ့သည်။
ချောင်အန်းကျောင်းတော် ချောင်အန်း (; Samuel N.C. Lieu and Ken Parry, Manichaean and (Nestorian) Christian Remains in Zayton (Quanzhou, South China). ARC DP0557098 ) သည် ဖူကျန့်ပြည်နယ်၊ ကျင်ကျန်းမြို့တွင် တည်ရှိသည့် ကျောင်းတော်တစ်ခု ဖြစ်သည်။
Werner Sundermann, Samuel N.C. Lieu, ကိုးကား Category:တရုတ်နိုင်ငံရှိ ဗုဒ္ဓဘာသာ ဘုရားကျောင်းများ။
ချဂရိကျောင်းတော် (Chagri Monastery) သည် ဘူတန်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်ကို ချယ်ရိ (Cheri) ကျောင်းတော်ဟုလည်း ခေါ်ကြသေးသည်။
၁၆၂၀ ခုနှစ်တွင် Ngawang Namgyal က စတင်တည်ဆောက်ခဲ့သည်။
ဒန်ဂိုနက်ဘ် ပင်လယ်အော် သို့မဟုတ် ဒေါင်ဂိုနက်ဘ် ပင်လယ်အော်သည် ပင်လယ်နီ၏ ဆူဒမ်ကမ်းရိုးတန်းတွင် တည်ရှိသည်။
ပထဝီဝင် ဒန်ဂိုနက်ဘ် ပင်လယ်အော်သည် တောင်ဘက်သို့ မျက်နှာမူထားပြီး ဆူဒန်ဆိပ်ကမ်း၏ မြောက်ဘက် ၁၃၀ ကီလိုမီတာ အကွာတွင် တည်ရှိသည်။
၎င်း၏ အလယ်ပိုင်းတွင် သန္တာကျောက်တန်းများဖြင့် ဝန်းရံထားသော ရာဝါယာလဂွန်း ရှိသည်။
မူကဝါကျွန်း နှင့် ဆန်ဂါနက်ဘ် (သီးသန့် သန္တာကျွန်း) တို့နှင့် အတူ ထိုဒေသအား ၂၀၁၆ ခုနှစ်တွင် ဆန်ဂါနက်ဘ် ပင်လယ်ပြင် အမျိုးသားဥယျာဉ် နှင့် ဒန်ဂိုနက်ဘ် ပင်လယ်အော်၊ မူကဝါကျွန်း ပင်လယ်ပြင် အမျိုးသားဥယျာဉ် ကမ္ဘာ့အမွေအနှစ်နေရာ အဖြစ် ယူနက်စကိုမှ ကြေညာခဲ့သည်။
UNESCO - Sanganeb Marine National Park and Dungonab Bay – Mukkawar Island Marine National Park ၂၀၀၉ ခုနှစ်မှစ၍ ထိန်းသိမ်းထားသော ရမ်ဆာဒေသ အဖြစ်လည်း သတ်မှတ်ထားခဲ့သည်။
၂၀၁၉ အီးမရိတ်ဖလားသည် အီးမရိတ်ဖလား၏၁၀ကြိမ်​မြောက်ရာသီဖြစ်သည်။
၂၀၁၉ ခုနှစ် ဇူလိုင်၂၈ ရက်တွင် အာဆင်နယ်အသင်း၏အိမ်ကွင်း၊ အီးမရိတ်ကွင်းတွင် ကျင်းပခဲ့သည်။
ယခင်နှစ်များနှင့်မတူဘဲ အမျိုးသမီးအသင်းပြိုင်ပွဲပါ ပါဝင်လာသည်။
အာဆင်နယ်(ကျား၊မ)၊​ဘေယန်မြုးနစ် (မ)၊လိုင်ယွန်(ကျား) အသင်းများ ဝင်​ရောက်ယှဉ်ပြိုင်ကြသည်။
ပွဲစဉ်များ အမျိုးသမီးပွဲစဉ် အမျိုးသားပွဲစဉ် ကိုးကား Category:အီးမရိတ်ဖလား။
(1) Indiana-class Battleships In serviced : (1895-1919) thumb|USS Indiana (BB-1) အမေရိကန်ရေတပ်မတော်၏ ပထမဆုံး Battleship စာရင်းဝင် အတန်းအစားများဖြစ်ကာ တပ်တော်ဝင် ၃ စီးတည်ဆောက်အသုံးပြုခဲ့ပြီး အမည်များမှာ USS Indiana (BB-1)၊USS Massachusetts (BB-2) နှင့် USS Oregon (BB-3) တို့ဖြစ်ကြသည်။
သို့သော် ထိုသင်္ဘောများမှာ Coastal defense ကမ်းရိုးတန်းကာကွယ်ရေးအတွက် ပုံစံထုတ်ကာ ရည်ရွယ်တည်ဆောက်ထားသော စစ်သင်္ဘောများဖြစ်ကြပြီး ကမ်းဝေးပင်လယ်ပြာအဆင့် စစ်ဆင်နိုင်စွမ်း မရှိကြပေ။
စပိန်နှင့်ဖြစ်ပွားသောစစ်ပွဲများတွင် ပါဝင်တိုက်ပွဲဝင်ခဲ့သည်။
(2) USS Iowa (BB-4) In serviced : (1897-1919) thumb|USS Iowa (BB-4) အမေရိကန်ရေတပ်မတော်၏ ပထမဆုံး ပင်လယ်ကမ်းဝေးသွား စစ်ဆင်နိုင်စွမ်းရှိသော တိုက်သင်္ဘောဖြစ်ကာ Class အတန်းအစားမသတ်မှတ်ဘဲ တစ်မျိုးတည်းသာ တည်ဆောက်အသုံးပြုခဲ့သည်။
စပိန်နှင့်ဖြစ်ပွားသော စစ်ပွဲတွင် ပါဝင်ဆင်နွှဲခဲ့ပြီး ပထမကမ္ဘာစစ်အပြီးတွင် တပ်တော်ဝင်ဖျက်သိမ်းကာ ပစ်မှတ်သင်္ဘောအဖြစ်စမ်းသပ်ခံရ၍ နစ်မြုပ်သွားခဲ့သည်။
(3) Kearsarge-class Battleships In serviced : (1900-1920)thumb|USS Kearsarge (BB-5)၂၀ ရာစုအဝင် ၁၉၀၀ ခုနှစ်များတွင် တပ်တော်ဝင်ခဲ့သော Pre-dreadnought အမျိုးအစား စစ်သင်္ဘောများဖြစ်ကြကာ ၂ စီးတည်ဆောက် အသုံးပြုခဲ့သည်။
USS Kearsarge (BB-5)နှင့် USS Kentucky (BB-6) ဟုအမည်ပေး အသုံးပြုခဲ့သည်။
၁၉၀၇ မှ ၁၉၀၉ ခုနှစ်အတွင်း အမေရိကန်ရေတပ်မတော်၏ အင်အားကိုပြသသည့်အနေဖြင့် ကမ္ဘာပတ်လှည့်လည်ခဲ့သော Great White Fleet ရေတပ်သင်္ဘောအုပ်စုကြီးတွင် ပါဝင်ခဲ့သည်။
180x180px|Illinois-class Battleship ဤတိုက်သင်္ဘောများသည်လည်း Pre-dreadnought အမျိုးအစားဝင်များဖြစ်ကြကာ နှောင်းပိုင်း အမေရိကန်တိုက်သင်္ဘောကြီးများတွင် အသုံးပြုခဲ့သော အမြောက်ပစ်စင် ပုံစံသစ်အား ပထမဆုံးတပ်ဆင်အသုံးပြုခဲ့သော တိုက်သင်္ဘောများဖြစ်ပေသည်။